Ernest Charles François Babelon
Store norske leksikon,Historie,Arkeologi,Arkeologer
Ernest Charles François Babelon var en fransk numismatiker og arkeolog. Han var direktør for Cabinet des médailles et des antiques ved Bibliothèque nationale i Paris.
Babelon foretok arkeologiske undersøkelser i Tunisia, blant annet av Karthagos ruiner. Han utga, delvis i samarbeid med Salomon Reinach, grunnleggende arbeider over antikkens myntvesen, hvorav de to viktigste er Description historique et chronologique des monnaies de la république romaine (1885–1886) og Traité des monnaies grecques et romaines (1901 til 1916, som ikke var fullført ved hans død, men senere ble fortsatt). Les mer i Store norske leksikon arkeologi antikken Karthago numismatikk